ન્યૂ દિલ્હીઃ દેશની સૌથી મોટી કોર્ટમાં ચૂંટણી આયોગે દોષિત સાંસદો-ધારાસભ્યોનાં ચૂંટણી લડવા પર આજીવન પ્રતિબંધ લગાવવાની હિમાયત કરી છે. ચૂંટણી આયોગે બુધવારનાં રોજ એક અરજી પર સુનાવણી દરમ્યાન પોતાના જવાબમાં કહ્યું કે દોષિત સાંસદો અને ધારાસભ્યોનાં ચૂંટણી લડવા પર આજીવન પ્રતિબંધ લાગવો જોઇએ. સુપ્રીમ કોર્ટે પણ મામલાની ગંભીરતાને ધ્યાનમાં રાખી સ્પેશિયલ કોર્ટમાં આ કેસોની સુનાવણી વિશે પણ વાત કરી.